title: ميكرونيزيا
text: نشاط لقتيصادي فميكرونيزيا كيعتامد على زراعة ديال لمعيشة وصيادة. لجزر عندهم حقول ديال لمعادن لي يتسحقو لاستغلال، ماعدا لفوسفاط لي نيڤو ديالو طالع. صيادة ديال طون ب لخيوط طوال خدام مزيان خصوصا معا لباطوات ديال شينوا لي موجودين من تسعينات. لإمكانيات ديال سياحة موجودة، والاكين لبعد ديال لبلاصة و لقلة ديال تجهيزات ماكيعاونش فتنمية. لمعاونة ب لفلوس من لميريكان هي لمصدر لول ديال لمدخول، معا لميريكان صرفات 1.3 مليار دولار ف لجزر بين 1986 و2001؛ ملي لكومپاكط تبدل فـ2004، لميريكان لتازمات باش تعاون بـ110 مليون دولار فتنمية حتال 2023. لكتاب د لحقائق د سيا عتابر لاعتماد لكبير ديال ميكرونيزيا على لمعاونة د لميريكان بلي راه واحد من لمشاكل ديال لبلاد. لعزلة لجغرافية وتجهيزات ضعيفة هوما لعقبات لكبار لتنمية على لمدى طويل.